

Republika e Kosovës

Republika Kosova-Republic of Kosovo

Qeveria- Vlada - Government

Ministria e Shëndetësisë-Ministarstvo Zdravstva-Ministry of Health

Prishtinë: 21.03.2025

Mbështetje financiare për projektet e OJQ-ve:

**“Promovimi dhe Parandalimi i Sëmundjeve Infektive HIV dhe TB, Promovimi i Shëndetit Mendor si dhe fuqizimi i të rinjve për jetë të shëndetshme”**

Udhëzimet për Aplikantët

Data e hapjes së thirrjes: 21.03.2025

Afati i fundit për dorëzimin e aplikacioneve: 14.04.2025

**Përmbajtja**

MBËSHTETJE FINANCIARE PËR PROJEKTET E OJQ-ve **“Promovimi dhe Parandalimi i Sëmundjeve Infektive HIV dhe TB, Promovimi i Shëndetit Mendor si dhe fuqizimi i të rinjve për jetë të shëndetshme”**

1.1 Problemet të cilat synohet të adresohen përmes kësaj thirrje publike

1.2 Objektivat e thirrjes dhe prioritetet për ndarjen e fondeve

1.3 Vlera e planifikuar të mbështetjes financiare për projektet dhe totali i thirrjes

**2. KUSHTET FORMALE TË THIRRJES**

2.1. Aplikuesit e pranueshëm: kush mund të aplikoj?

2.2 Partnerët e pranueshme në zbatimin e projektit/programit

2.3 Aktivitetet e pranueshme që do të financohen përmes thirrjes

2.4 Shpenzimet e pranueshme që do të financohen përmes thirrjes

2.4.1 Shpenzimet e drejtpërdrejta të pranueshme

2.4.2 Shpenzimet e tërthorta të pranueshme

2.4.3 Shpenzimet e papranueshme

**3. SI TË APLIKONI?**

3.1 Formulari i aplikacionit të projekt-propozimit

3.2 Përmbajtja e formës Buxhetit

3.3 Ku ta dorëzoni aplikimin

3.4 Afati i fundit për dërgimin e aplikacioneve

3.5 Si të kontaktoni nëse keni ndonjë pyetje

**4. VLERËSIMI DHE NDARJA E FONDEVE**

4.1 Aplikacionet e pranuara do të kalojnë nëpër procedurën e mëposhtme

4.2 Dokumentacion shtesë dhe Kontraktimi

**5. KALENDARI INDIKATIV I REALIZIMIT TË THIRRJES**

**6. LISTA E DOKUMENTEVE TË THIRRJES PUBLIKE**

***Thirrje publike për mbështetje financiare publike për projektet e OJQ-ve:* “Promovimi dhe Parandalimi i Sëmundjeve Infektive HIV dhe TB, Promovimi i Shëndetit Mendor si dhe fuqizimi i të rinjve për jetë të shëndetshme”**

1. **Problemet të cilat synohet të adresohen përmes kësaj thirrje publike**

Ministria e Shëndetësisë e Republikës së Kosovës, referuar Strategjisë Sektoriale të Shëndetësisë 2025-2030 ka për Vizioni të ketë "Popullatë të shëndetshme" ndërsa  Mision "Ofrimin e shërbimeve cilësore e të sigurta për të gjithë qytetarët e vendit" me qëllim  përmirësimin e shëndetit të popullatës përmes sigurimit të qasjes universale dhe të barabartë në shërbimet shëndetësore. Ky qëllim është thelbësor për një qasje të përmirësuar dhe një shoqëri të shëndetshme. Megjithatë, sfidat janë të shumta, sidomos në luftimin e sëmundjeve infektive si HIV, IST dhe Tuberkulozi (TB), ku mungesa e edukimit dhe stigmatizimi për komunitetet vulnerabel është një pengesë serioze.

Një nga pengesat më të mëdha është mungesa e informacionit dhe njohurive për këto sëmundje. Edhe pse janë bërë avancime në trajtimin e HIV, IST dhe TB-së, shumë individë, veçanërisht ata që jetojnë në komunitete të margjinalizuara, nuk kanë qasje në informacionin e nevojshëm për parandalimin, testimin dhe trajtimin e këtyre sëmundjeve. Kjo i lë ata të pambrojtur dhe më të prekshëm ndaj infeksioneve.

Një tjetër sfidë është stigma që rrethon këto sëmundje. Njerëzit shpesh ndjehen të stigmatizuar për të kërkuar ndihmë, duke i penguar ata të kërkojnë trajtim dhe testim.

Për të adresuar këto sfida, OJQ-të mund të luajnë një rol të rëndësishëm. Duke përdorur fushata avokuese, ndërgjegjësuese dhe duke ofruar informacione,  këto organizata mund të ndihmojnë në uljen e stigma-s dhe të inkurajojnë individët që të kërkojnë ndihmë dhe shërbime shëndetësore. Fushatat avokuese, promovuese dhe edukative mund të sigurojnë që komunitetet të kuptojnë rëndësinë e testimit të hershëm dhe të mbrojtjes nga këto sëmundje. Gjithashtu, shpërndarja e materialeve edukative dhe mbështetja e përpjekjeve për parandalimin e HIV dhe TB-së do të kontribuojnë në përmirësimin e shëndetit dhe mirëqenies së përgjithshme të komunitetit. Në këtë mënyrë, OJQ-të mund të bëjnë një ndryshim të rëndësishëm në reduktimin e barrës së sëmundjeve infektive dhe përmirësimin e shëndetit dhe mirëqenies së përgjithshme të komuniteteve."

Përmes promovimit, edukimit dhe avokimit për shëndetin mendor synojmë ndërmarrjen e veprimeve për t’i parandaluar çrregullimet mendore, për t’i forcuar aftësitë individuale të individëve që të jetojnë një jetë sa më të shëndetshme më produktive, siç edhe përkufizohet nga OBSh –ja, që shëndeti mendor është një “gjendje e mirëqenies në të cilën individi realizon aftësitë e tij/saj, dhe  mund t’i përballojë streset normale të jetës, të punojë në mënyrë produktive dhe të frytshme dhe të jetë në gjendje të  kontribuoj për komunitetin e tij/saj”.

Mungesa e njohurive për domosdoshmërinë dhe mundësinë e përdorimit të kontraceptivëve konsiderohet si faktori kryesor që ndër të tjerash shpie edhe tek shtatzënitë dhe lindjet në moshë të hershme. Të rinjtë gjithnjë e më shumë po përballen me probleme apo çrregullime të ndryshme të shëndetit mendor dhe me dukuri që cenojnë mirëqenien dhe sigurinë e tyre siç janë: bullizmi fizik dhe verbal si dhe ngacmimet seksuale (35% e të rinjve të moshës 13-17 vjeçare rezulton se janë ndjerë të bullizuar ose të ngacmuar). Prandaj është shumë e rëndësishme përgaditja e të rinjve me shkathtësi jetësore përmes edukimit joformal dhe aktiviteteve vetëdijësuese.

Duke çmuar lartë rolin e shoqërisë civile, Ministria e Shëndetësisë synon vazhdimin e bashkëpunimit me Organizata joqeveritare që në kuadër të fushëveprimit të tyre kanë të vendosur edhe sektorin e shëndetësisë.

Ministria e Shëndetësisë, gjatë vitit 2025 planifikon që përmes thirrjes publike të ofrojë mbështetje financiare për implementimin e projekteve të organizatave Jo-Qeveritare në fushën e shëndetësisë me prioritetet: “**Promovimi dhe Parandalimi i Sëmundjeve Infektive HIV dhe TB, Promovimi i Shëndetit Mendor si dhe fuqizimi i të rinjve për jetë të shëndetshme të shëndetshme”**

* 1. **Objektivat specifike të thirrjes dhe prioritetet për ndarjen e fondeve janë si me poshtë:**
* Ulja e transmetimit të HIV-it nga popullata kyçe në popullatën e përgjithshme, duke fuqizuar parandalimin e HIV nëpërmjet aktiviteteve provuese, avokuese dhe edukuese për jetë të shëndetshme;
* Mbajtja e prevalencës se ulët të TB-së përmes forcimit dhe avokimit për parandalimin e përhapjes të sëmundjes së Tuberkulozit/ TB në popullatën e përgjithshme dhe grupet e rrezikut;
* Promovimi i Shëndetit Mendor dhe Parandalimi i Çrregullimeve Mendore;
* Fuqizimi i të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese.

***Aktivitetet në kuader të Objektivave specifike të thirrjes janë:***

* Fushata të avokimit dhe promovimit në komunitet për uljen e stigmës dhe diskriminimit te personat që jetojnë me HIV dhe popullatat kyçe;
* Fushata të avokimit dhe ndërgjegjësimit për të drejtat e personave që jetojnë me HIV dhe për popullatat kyçe;
* Realizimi i aktiviteteve informuese dhe edukuese me qëllim të promovimit dhe këshillimit rreth testimit për HIV;
* Organizimi i javëve promovuese për rëndësinë e testimeve për HIV dhe IST në minimum shtatë (7) regjione të Kosovës;
* Avokim të komunitetit për rendësin e testimit për HIV dhe IST, me qëllim të zvogëlimit të riskut dhe promovimit të testimit, distribuimin e pakove parandaluese të Përdoruesve Injektues të Drogave, në 7 regjione të Kosovës;
* Aktivitete të edukimit joformal (të peer-edukimit) për personat që i takojnë popullatave kyçe për HIV;
* Planifikimi i aktiviteteve për shënimin e ditës Botërore të HIV/AIDS;
* Aktivitete organizuese me qëllim të promovimit të përdorimit të prezervativëve;
* Organizimi i fushatave avokuese me qëllim te orientimit të marrjes së terapisë së profilaksën para ekspozimit (PrEP) dhe profilakës pas ekspozimit (PeP);
* Organizimi i fushatave avokuese me qëllim te orientimit të marrjes së vaksinimin kundër HPV;
* Inkurajimi i qasjes në shërbimet shëndetësorë në popullatat e kyçe, përgjithshme dhe të margjinalizuara.
* Realizimi i fushatave ndërgjegjësuese të popullatës për TB në 7 regjionet e Kosovës;
* Hartimi i materialeve ndëgjegjësuese për adherencën (përgjigjen ndaj trajtimit të pacientëve me TB) dhe komunitetit ku jetojnë, duke përfshirë përgaditja e lefletave, broshurave të vogla për pacientët dhe familjarët për kohëzgjatjen e trajtimit, rëndësinë e marrjes së barnave rregullisht, mënyra se si familjarët ndihmojnë në trajtimin e pacientit me TB etj;
* Krijimi i materialeve për zbulimin aktiv me TB në komunitet, këshillimit të personave të dyshimtë që të drejtohen te Institucionet publike që ofrojnë shërbime për pacientë me TB;
* Promovimi dhe avokimi i rëndësisë së kthimit të rasteve aktiv me TB në institucionet publike shëndetësore me qëllim të përforcimit të ndjekjes së rasteve të humbura me TB, si dhe avokimi tek familjarët apo njerëzit e tyre më të afërt që kanë ndikim tek pacienti me qëllim të eleminimit të stigmës ndaj kësaj sëmundje;
* Avokimi për të drejtën e shfrytëzimit të shërbimeve shëndetësore për personat me TB përmes fushatave promovuese dhe parandaluese për TB, në grupet e rrezikut;
* Matja e njohurive, qëndrimeve dhe stigmës në komunitet, mbi sëmundjen e TB;
* Fushata të avokimit dhe promovimit në komunitet për uljen e stigmës dhe diskriminimit te personat që janë nën trajtim me TB;
* Inkurajimi i qasjes në shërbimet shëndetësore në grupet e rrezikut;
* Zhvillimi i aktiviteteve promovuese përmes organizimit të fushatave që rrisin ndërgjegjësimin për zvogëlimin e stigmës dhe që fuqizojnë kujdesin për shëndetin mendor në popullatë;
* Zhvillimi i aktiviteteve edukuese, informuese për t’i mbështetur personat me ngarkesë emocionale, për të inkurajuar komunikimin e hapur, për ndarjen e emocioneve dhe përvojave;
* Zhvillimi i aktiviteteve për të rritur vetëdijesimin për rendësin e ruajtjes së shëndetit mendor, për rritjen e kujdesit ndaj vetës dhe komunitetit që i rrethon;
* Zhvillimi i aktiviteteve për mbështetjen e personave me gjendje të shëndetit mendor, inkurajimi i tyre për të kërkuar ndihmë nga specialistët e lëmive përkatëse, në Institucione që ofrojnë shërbime profesionale të shëndetit mendor;
* Zhvillimi i aktiviteteve promovuese për shëndetin mendor te grupet e cenueshme përmes rritjes së njohurive për marrjen e veprimeve të duhura për të përmirësuar shëndetin e tyre mendor ;
* Organizimi i fushatave të vetëdijesimit që promovojnë dhe kontribuojnë në rritjen e ndërgjegjësimit  për rendësin e shëndetit mendor;
* Zhvillimi i aktiviteteve edukuese lidhur me aktivitete fizike dhe aktivitete tjera që ndikojnë në të ushqyerit e shëndetshëm dhe në përmirësimin e gjendjes të shëndetit mendor;
* Zhvillimi i aktiviteteve promovuese për të rritur ndërgjegjësimin rreth mënyrës së shëndetshme të jetesës dhe krijimin e shprehive pozitive të cilat ndikojnë në ruajtjen e mirëqenies fizike dhe mendore.
* Organizimi i kampeve rinore në fushat prioritare të identifikuara (shëndeti mendor, shëndeti riprodhues dhe seksual, varësia nga substancat narkotike, alkooli dhe duhani);
* Aktivitete vetëdijësuese për shëndetin mendor , shqetësimet lidhur me përballimin e stresit dhe pasojat nga çrregullimet e shëndetit mendor te të rinjtë;
* Aktivitete promovuese për të informuar të rinjtë mbi çështjet dhe rëndësinë e shëndetit riprodhues;
* Realizimi i aktiviteteve informuese për përdorimin e kontraceptivëve dhe rëndësinë e përdorimit të tyre;
* Aktivitete informuese për rreziqet e shtatzënisë në mosha të hershme;
* Ofrimi i njohurive për të rinjtë rreth dukurive që cenojnë mirëqenien dhe sigurinë e tyre (bullizmi fizik dhe verbal dhe ngacmimet seksuale);
* Organizimi i fushatave të ndryshme vetëdijësuese për, me, dhe nga të rinjtë, lidhur me dukuritë negative që prekin të rinjtë, si përdorimi i substancave narkotike
  1. **Vlera planifikuar e mbështetjes financiare për projektet dhe totali i thirrjes**

Për financimin e projekteve sipas kësaj Thirrje publike është paraparë shuma në vlerë prej: **774,000.00** euro.

Shuma minimale e mbështetjes financiare që mund të alokohet për çdo projekt që kontribuon në: “**Ulja e transmetimit të HIV-it nga popullata kyçe në popullatën e përgjithshme, duke fuqizuar parandalimin e HIV nëpërmjet aktiviteteve provuese, avokuese dhe edukuese për jetë të shëndetshme”** është **30,000.00** euro, ndërsa shuma maksimale për projekt është: **60,000.00** euro.

Kohëzgjatja e projekteve duhet të jetë deri në **30 muaj** brenda periudhës 2025-2027.

Vlera totale e objektives specifike 2025-2027 është**: 225,000.00 €**

Shuma minimale e mbështetjes financiare që mund të alokohet për projekt që kontribuon në: “**Mbajtja e prevalencës se ulët të TB-së përmes forcimit dhe avokimit për parandalimin e përhapjes të sëmundjes së Tuberkulozit/ TB në popullatën e përgjithshme dhe grupet e rrezikut”** është: 25,000.00 euro, ndërsa shumë maksimale për një projekt është: **35,000.00** euro.

Kohëzgjatja e projekteve duhet të jetë deri në **30 muaj** brenda periudhës 2025-2027.

Vlera totale e objektives specifike për vitin 2025-2027 shtë: **144,000.00 €**

Shuma minimale e mbështetjes financiare që mund të alokohet për projekt që kontribuon në **“Promovimi i Shëndetit Mendor dhe Parandalimi i Çrregullimeve Mendore”** është: **25,000.00** euro, ndërsa shuma maksimale për projekt është: **50,000.00** euro.

Kohëzgjatja e projekteve duhet të jetë deri në **30 muaj** brenda periudhës 2025-2027.

Vlera totale e objektives specifike për vitin 2025-2027 është**: 195,000.00 €**

Shuma minimale e mbështetjes financiare që mund të alokohet për projekt që kontribuon në: **“Fuqizimi i të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese”** është: **30,000.00** euro për projekt, ndërsa shumë maksimale për projekt është: **40,000.00** euro.

Kohëzgjatja e projekteve duhet të jetë deri në 18 muaj brenda periudhës 2025-2026.

Vlera totale e objektives specifike për vitin 2025-2026 është:  **210,000.00 €**

1. **KUSHTET FORMALE TË THIRRJES**
   1. **Aplikuesit e pranueshëm: kush mund të aplikoj?**

* OJQ-të aplikuese të regjistruara, për të dëshmuar këtë kërkesë, OJQ-ja aplikuese duhet të **paraqesë kopje e certifikatës së regjistrimit me rastin e aplikimit;**
* Të jetë e pajisur me numër fiskal, të lëshuar nga Administrata Tatimore e Kosovës. Me rastin e aplikimit OJQ-duhet të dëshmojë këtë kërkesë **përmes kopjes së certifikatës së numrit fiskal;**
* Të kenë të kryer të gjitha detyrimet nga mbështetja financiare paraprake, nëse kanë përfituar nga burimet publike të financimit, OJQ-ja me rastin e aplikimit duhet të dorëzoj **formën e deklarimit të projekteve apo programeve të OJQ-ve të financuara nga burimet publike të financimit;**
* OJQ-ja aplikuese nuk duhet të ketë pranuar mjete financiare për realizimin e të njëjtave aktivitete në vitin përkatës fiskal. **Prandaj, me rastin e aplikimit kërkohet një deklaratë e cila e shmangë financimin e dyfishtë për aktivitetet e njëjta**;
* Organizatat Jo Qeveritare të cilat ofrojnë shërbime shëndetësore duhet të jenë të licencuara në përputhje me Ligjin Nr.04/L-125 për Shëndetësi;
* Të mos ekzistoj ndonjë konflikt interesi në mes të aplikuesit dhe të organizatës buxhetore apo institucionit publik siç parashihet ne legjislacionin në fuqi në Republikën e Kosovës;
* Të ketë kryer të gjitha detyrimet tatimore dhe kontributet tjera të detyrueshme në përputhje me legjislacionin në fuqi në Republikën e Kosovës;
* Të dorëzojnë brenda afatit të thirrjes projekt propozimin i cili ndër të tjera përmban të dhënat për qëllimin, objektivat specifike, aktivitetet, kalendarin e realizimit, rezultatet e synuara, përfituesit e drejtpërdrejtë dhe të dhënat tjera sipas formularit përkatës të përcaktuar sipas thirrjes publike;
* Projekt propozimi të jetë i shoqëruar me një propozim buxhet, sipas formatit të përcaktuar sipas thirrjes publike dhe Manualit për zbatimin e kësaj Rregulloreje;
* Të dorëzojë të dhëna për stafin kyç (menaxherin, ekspertet e angazhuar duke siguruar CV-të dhe certifikatat/ licencën, për rastet kur kërkohet);
* Të sigurojnë dëshmi e duhur për projektet për të cilat kërkohet bashkëfinancim, nëse është e aplikueshme;
* Të dëshmojnë se kanë përvojë në realizimin e aktiviteteve sipas thirrjes publike, së paku 3 vite;
* Të ofrojnë 3 e më shumë referenca për realizimin e projekteve/programeve për fushat sipas thirrjes publike;

Në rast të dështimit për të përmbushur ndonjërën nga kriteret e përgjithshme dhe specifike, aplikimi konsiderohet i pa kompletuar dhe si i tillë nuk do të kualifikohet për mbështetje financiare.

* 1. **Nuk kanë të drejtë për të konkurruar sipas kësaj thirrje:**

OJQ-të të cilat nuk përmbushin kriteret e përgjithshme dhe kriteret specifike përcaktuara në pikën 2.1 të këtij udhëzuesi si dhe në nenin 10 dhe 11 të Rregullores MF-Nr. 04/2017 mbi kriteret, standardet dhe procedurat e financimit publik të OJQ-ve, nuk mund të aplikojnë për mbështetje financiare, ose në rast aplikimi, dosja e tyre nuk do të merret për bazë në fazën e shqyrtimit dhe nuk do të kualifikohen për mbështetje financiare. **Po ashtu nuk kanë të drejtë aplikimi OJQ-të të cilat nuk kanë arritur të përfundojnë kontratën e financimit nga Ministria Shëndetësisë nga 2 vitet paraprake.**

**2.3 Numri i projekteve me të cilat mund të aplikoj një OJQ:**

OJQ-të mund të aplikojnë ose të jenë partner ne më së shumti vetëm në një (1) projekt në kuadër të kësaj thirrje publike.

**2.4 Partnerët e pranueshme në zbatimin e projektit/programit**

Për zbatimin e projektit nuk është e detyrueshme ekzistenca e partneritetit me organizata të tjera por e njëjta është e dëshirueshme.

Në rast të ekzistencës së partneritetit, partnerët mund të marrin pjesë më së shumti një aplikim si partner dhe një projekt si bartës.

Partnerët duhet të përmbushin të gjitha kriteret e përshtatshmërisë që zbatohen për aplikuesit, siç është paraparë në pikën 2.1 të këtyre udhëzimeve.

Me rastin e aplikimit, aplikuesi duhet të ketë arritur marrëveshje të partneritetit me OJQ-të partnere. Për këtë qëllim duhet nënshkruar një deklaratë e partneritetit (sipas formularit të publikuar), e cila duhet të dorëzohet në kopje origjinale të nënshkruar nga secili partner në projekt.

* 1. **Aktivitetet e pranueshme që do të financohen përmes thirrjes**

*Periudha e zbatimit*

* **Periudha e zbatimit të projektit është 30 muaj për objektiven e parë, dytë, dhe tretë 2025-2027, ndersa për objektiven e katërt p**ë**r rini, p**ë**riudha e zbatimit ësht 18 muaj 2025-2026**

*Shtrirja gjeografike e zbatimit*

* Projektet mund të zbatohen në terë teritorin e Republikës së Kosovës

***Llojet kryesore të aktiviteteve që do të financohen përmes thirrjes:***

* Aktivitetet qe kanë të bëjnë më Uljen e transmetimit të HIV-it nga popullata kyçe në popullatën e përgjithshme, duke fuqizuar parandalimin e HIV nëpërmjet aktiviteteve promovuese, avokuese dhe edukuese për jetë të shëndetshme;
* Aktivitete qe kanë të bëjnë me Mbajtjen e prevalencës se ulët të TB-së përmes forcimit dhe avokimit për parandalimin e përhapjes të sëmundjes së Tuberkulozit/ TB në popullatën e përgjithshme dhe grupet e rrezikut;
* Aktivitetet qe lidhen me Promovimin e Shëndetit Mendor dhe Parandalimi i Çrregullimeve Mendore;
* Aktivitete qe lidhen me Fuqizimin e të rinjve me shkathtësi jetësore thelbësore për një jetë të suksesshme e të mirëqenë përmes edukimit joformal cilësor dhe punës rinore cilësore dhe aktiviteteve vetëdijësuese.
  1. **Shpenzimet e pranueshme që do të financohen përmes thirrjes**

Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në vlerësimin e projektit/programit do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

Kostoja e buxhetuar duhet të jetë reale dhe duhet të jetë e orientuar drejt kostos më efektive për arritjen e rezultateve të pritshme të aktivitetit të propozuar. Kostot e pranueshme janë kostot reale të Aplikuesit të cilat përmbushin të gjitha kriteret e mëposhtme:

* 1. **Shpenzimet e drejtpërdrejta të pranueshme**

Shpenzimet sipas kostove të pranueshme direket përfshijnë shpenzimet që janë direkt të lidhura me zbatimin e aktiviteteve të projektit ose të programit të propozuar të tilla si:

* Shpenzimet e pagave dhe pagesave për menaxherët e projektit/programit, të kontraktorëve të projektit nga organizatat dhe partnerët e përfshirë në projekt, duke specifikuar kategoritë e profesionistëve të angazhuar, numrin e muajve të angazhimit dhe shumën mujore bruto të kompensimit. Këto shpenzime duhet të jenë të përcaktuara dhe mund të financohen deri në 35% e shumës së fondeve të aprovuara nga Komisioni;
* Shpenzimet e komunikimit (shpenzimet e telefonit, internetit, etj) këto shpenzime duhet të jenë të përcaktuara dhe mund të financohen deri në 2% e shumë së fondeve të aprovuara nga Komisioni;
* Shpenzimet e transportit dhe derivateve, të cilat janë të planifikuara për qëllim të ngrohjeve apo vizitave në teren dhe familje (varësisht prej llojit të projektit, mund të lejohen deri ne 4% e shumës së fondeve të aprovuara nga Komisioni);
* Shpezime të paparashikuara mbulohen deri në 4% e shumës së fondeve të aprovuara nga Komisioni).

**2.8 Shpenzimet e tërthorta të pranueshme**

Përveç shpenzime të pranueshme direket, në kuadër të kësaj thirrje do të pranohen edhe kostot indirekte (4% e vlerës totale të projektit/programit). Në kuadër të këtyre shpenzimeve përfshihen kostot që nuk janë të lidhura direkt me zbatimin e projektit ose programit, por janë kosto që në mënyrë të tërthortë kontribuojnë në arritjen e objektivave të projektit. Edhe këto kosto duhet të specifikohen dhe të shpjegohen në formularët e aplikacionit të projektit, buxhetit dhe formularët tjerë.

* 1. **Shpenzimet e papranueshme**

*Shpenzimet e papranueshme përfshijnë:*

* Taksat, shpenzimet e interesit për borxhin dhe kamatat;
* Blerja, marrja me qira ose dhënia me qira e tokës dhe ndërtesave ekzistuese;
* Investimet në kapital apo kredi për investime, fonde të garancisë;
* Gjobat, ndëshkimet financiare dhe shpenzimet e procedurave gjyqësore;
* Pagesat e bonuseve për punonjësit;
* Detyrimet bankare për hapjen dhe administrimin e llogarive, tarifat për transfertat financiare dhe tarifat e tjera krejtësisht të një natyre financiare;
* Kostot që tashmë janë të financuara nga burime publike apo shpenzime në periudhën e projektit të financuar nga burime të tjera;
* Blerja e pajisjeve të përdorura, makineri dhe mobile etj;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Kredi për organizata të tjera apo individ;
* Kostot e tjera që nuk janë të lidhura direkt me përmbajtjen dhe objektivat e projektit.

1. **SI TË APLIKONI?**

Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

* Formulari i Projekt-propozimit i nënshkruar dhe vulosur, **obligative;**
* Formulari i Propozim buxhetit i nënshkruar dhe vulosur, **obligative;**
* Formulari i Deklaratës së partneritetit **obligative** nëse ka partneritet;
* Forma e Deklaratës të mungesës së financimit të dyfishtë, **obligative**
* Forma e deklarimit të projekteve apo programeve të OJQ-ve të financuara nga burimet publike të financimit**, obligative**;
* Kopja e Certifikatës së regjistrimit të OJQ-së; **obligative**;
* Kopja e Certifikatës së Numrit Fiskal, **obligative**;
* Deklarata e dorëzimit të pasqyrave financiare vjetore të deklaruara në ATK (formulari CD) për vitin 2024, **obligative**;
* Vërtetim nga Administrata Tatimore e Kosovës në lidhje me gjendjen e obligimeve apo borxhit publik, **obligative.**

Para nënshkrimit të kontratës, OJQ-ja duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale.

*Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:*

* Dorëzimi i aplikacioneve bëhet në zarfe të mbyllur, ku brenda zarfit vendoset një kopje e printuar e të gjithë dokumentacionit origjinal të kërkuar,.
* Dokumentacioni që duhet dorëzuar dhe formati i tij specifikohet me udhëzimet e thirrjes publike, në përputhje me kërkesat e kësaj Rregulloreje dhe Manualit për zbatimin e saj;
* Në momentin e hapjes së thirrjes publike, ofruesi i mbështetjes financiare përcakton adresën e saktë ku duhet të dorëzohet aplikacioni, si dhe datën fillimit dhe mbarimit.

**3.1 Formulari i aplikacioni të projekt propozimit**

* Plotësimi i formularit të projekt propozimit është pjesë e dokumentacionit të detyrueshëm. Ajo përmban të dhëna në lidhje me aplikuesin dhe partnerët si dhe të dhëna mbi përmbajtjen e projektit/programit për të cilin kërkohet financim nga burimet publike.
* Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë.
* Forma është e nevojshme të plotësohet me kompjuter. Nëse forma është plotësuar me dorë nuk do të merren në konsideratë.

**3.2 Përmbajtja e formës Buxhetit**

* Forma e plotësuar e propozim Buxhetit është pjesë e dokumentacionit të detyrueshëm. Buxheti i dorëzuar duhet të përmbaj informacion për të gjitha shpenzimet direkte dhe indirekte të projektit/programit të propozuar për financim.
* Nëse forma e buxhetit nuk është e plotësuar në tërësi, apo nuk është dorëzuar në formën përkatëse aplikimi nuk do të merret në konsideratë.
* Forma është e nevojshme të plotësohet me kompjuter. Nëse forma është plotësuar me dorë nuk do të merret në konsideratë.
  1. **Ku të dorëzoni aplikacionin?**
* Format e detyrueshme dhe dokumentacioni i kërkuar duhet të dërgohen në formë fizike, të shtypur (një origjinal). Format e detyrueshme duhet të jenë të nënshkruara nga përfaqësuesi i autorizuar dhe të vulosura me vulën zyrtare të organizatës. Dokumentacioni i shtypur duhet të vendosen në një zarf të mbyllur.
* Aplikimi origjinal duhet të dërgohet me postë ose nga pala (dhe të dorëzohet në Zyrën përkatëse). Në pjesën e jashtme të zarfit duhet të shënohet emri i thirrjes publike, dhe emri i objektives specifike për të cilën objektiv jeni përcaktuar së bashku me emrin e plotë dhe adresën e aplikuesit dhe shënimin:

*"Të mos të hapet para takimit të Komisionit Vlerësues"*

* Aplikacionet duhet të dërgohen në adresën e mëposhtme:

***Ministria e Shëndetësisë***

***Rruga e Zagrebit, nr. 60/10.000, Prishtinë***

***Zyra nr. 224 në MSh***

* 1. **Afati i fundit për dërgimin e aplikacioneve**
* Afati i thirrjes është 15 ditë pune nga data e hapjes së thirrjes dhe zgjatë deri më **14.04.2025**
* Aplikacioni i dorëzuar brenda periudhës së thirrjes gjithashtu pranohet nëse vula pranuese tregon se është dorëzuar në postë deri në fund të datës së thirrjes, si afati i fundit për dorëzimin.
* Në rast se aplikacioni është paraqitur personalisht në Zyrë, aplikuesit do t’i lëshohet një vërtetim se aplikacioni është pranuar brenda periudhës së konkursit.
* Të gjitha aplikacionet e dërguara pas afatit nuk do të merren parasysh.

**3.5 Si të kontaktoni nëse keni ndonjë pyetje?**

* Të gjitha pyetjet në lidhje me thirrjen mund të bëhen vetëm në mënyrë elektronike, duke i dërguar një kërkesë në adresën e mëposhtme*:* Filloreta.d.gashi@rks-gov.net*,* jo më vonë *se 5 ditë* para mbylljes së thirrjes.
* Përgjigjet ndaj kërkesave të veçanta do të dërgohen direkt në adresën e pyetjeve të shtruara, ndërsa informatat më të nevojshme do të publikohen në faqen e mëposhtme të internetit: <https://msh.rks-gov.net/>.
* Shpalljet/Publikimet dhe jo më vonë se 5 ditë para skadimit të thirrjes.

1. **VLERËSIMI DHE NDARJA E FONDEVE**

**4.1 Aplikacionet e pranuara do të kalojnë nëpër procedurën e mëposhtme**

Ministria e Shëndetësisë (MSh) do të themeloj një komision vlerësues të përbërë nga 5 anëtarë nga zyrtar të institucionit dhe ekspert tjerë të jashtëm, i cili ka për detyrë të vlerësoj aplikacionet nëse i plotësojnë kushtet formale të thirrjes publike.

Pas kontrollimit të gjitha aplikacioneve të pranuara, komisioni do të përgatis një listë e të gjithë aplikantëve që i plotësojnë kushtet për t’u vlerësuar përmbajtja e projekteve të tyre, dhe një listë të aplikantëve të cilët nuk i plotësojnë kushtet e përcaktuara të konkurrencës.

Ofruesi i mbështetjes financiare (MSh) do të njoftojë me shkrim të gjithë aplikantët të cilët nuk i plotësojnë kriteret dhe arsyet e refuzimit të aplikimit të tyre.

Në fazën e dytë do të bëhet vlerësimi i përmbajtjes së aplikacioneve nga ana e Komisionit vlerësues i përbërë nga 5 anëtarë. Çdo aplikacion i pranuar do të vlerësohet në bazë të formularit të vlerësimit.

Në bazë të vlerësimit të aplikacioneve të cilat i kanë plotësuar kushtet e parashikuara të thirrjes, Komisioni do të hartojë një listë të përkohshëm të projekteve/programeve të përzgjedhura, sipas pikëve që ata kanë marrë në procesin e vlerësimit.

Shuma totale e kostos së projekteve të radhitura në listën e përkohshme nuk do të kaloj shumën totale të ofruar për financim përmes thirrjes publike.

**4.2 Dokumentacion shtesë dhe kontraktimi**

Për të shmangur shpenzimet e panevojshme shtesë kur të aplikoni për konkurrencën, Ministria e Shëndetësisë do të kërkojë dokumentacion shtesë vetëm nga ata aplikues të cilët, në bazë të procesit të vlerësimit të aplikacioneve, kanë hyrë në listën e përkohshme të projekteve/programeve të përzgjedhura për financim.

Para nënshkrimit përfundimtar të kontratës, dhe në bazë të vlerësimit të Komisionit, Ministria e Shëndetësisë, mund të kërkojë shqyrtimin e formës së buxhetit për kostot e vlerësuara që korrespondojnë me shpenzimet aktuale në lidhje me aktivitetet e propozuara. Komisioni vlerësues do të bëjë kontrollimin e dokumentacionit shtesë. Nëse aplikuesi nuk paraqet dokumentacionin e kërkuar shtesë brenda kohës së caktuar nga komisioni, aplikimi do të refuzohet.

Nëse pas kontrollimit të dokumenteve mbështetëse vendoset se disa nga aplikuesit nuk i plotësojnë kushtet e kërkuara të thirrjes publike, nuk do të merret në konsideratë për nënshkrim të kontratës.

Pas kontrollit të dokumentacionit të paraqitur, Komisioni do të propozojë listën përfundimtare të projekteve/programeve të përzgjedhura për financim.

Të gjithë aplikuesit të cilët hyjnë në procesin e vlerësimit do të informohen në lidhje me vendimin për ndarjen e projekteve/programeve në kuadër të kësaj thirrje.

**5. KALENDARI INDIKATIV I REALIZIMIT TË THIRRJES**

*Fazat e procedurës së thirrjes;*

* Afati i fundit për aplikimet **14 prill 2025**
* Afati i fundit për dërgimin e pyetjeve në lidhje me thirrjen **7 prill 2025**;
* Afati i fundit për dërgimin e përgjigjeve për pyetjet që lidhen me thirrjen **9 prill 2025**;
* Afati i fundit për vlerësimin e aplikimeve në mënyrë përmbajtjesorë **5 maj 2025**;
* Afati i fundit për kërkesën për dorëzimin e dokumenteve shtesë **maj 2025;**
* Afati i fundit për dorëzimin e dokumentacionit të kërkuar **maj 2025**;
* Afati i fundit për publikimin e vendimit për ndarjen e fondeve dhe njoftimi aplikantëve **maj 2025**;
* Afati për kontraktim **02 qershor 2025**.

Financuesi ka të drejtë të përditësoj kalendarin indikativ. Çdo ndryshim në kalendarin indikativ do të publikohet në faqen e internetit e mëposhtme:

<https://msh.rks-gov.net/>

**6. LISTA E DOKUMENTEVE TË THIRRJES PUBLIKE**

*Formularët;*

* Formulari i aplikacionit për projekt/program (**formati Word**)
* Formulari i propozim buxhetit ( **format Excel** )
* Formulari i deklaratës për financimin e dyfishtë (**format Word**)
* Formulari i deklaratës se partneritetit (**format Word**)
* Formulari i vlerësimit të aplikacioneve ( **format Word**);
* Deklaratë mbi projektet e financuara (**format Word**)